Spoštovani  zbrani, kolegi soborci prijatelji
Lepo pozdravljeni v imenu policijskih veteranov, društva veteranov SEVER Severne Primorske.
Vsako pomlad se zbiramo tu na Vojskem  včasih v večjem  drugič v manjšem zgolj simbolnem  številu. Vsakokrat, ko se zberemo  prinašamo sporočilo , četudi zgolj simbolično, da nismo in ne bomo pozabili pomembnih mož v naši slovenski narodovi zgodovini, ki  so svoja življenja darovali za svobodo slovenskega naroda.
Mnogi so padli za svobodo že v času ko je bila ta povsem  blizu, ko se je  že vedelo, da je največje zlo  20 stoletja, ki sta ga predstavljala fašizem in nacizem  skupaj z domačimi  izdajalci, ki so se jim pridružili poražena. Tudi v pomladni sovražnikovi ofenzivi na osvobojeno ozemlje vse od Škofjeloškega hribovja, Idrijskih grap, da Vipavske doline je padlo veliko partizanskih borcev. Med njimi na isti dan  1. aprila 1945 tudi dva narodna Primorec Anton Šibelja Stjenka in Miro Perc  Maks, ki ga je  njegova partizanska pot  pripeljala na Primorsko.
Kakor koli nekateri danes poskušajo in vse kaže, da bodo  v naslednjem obdobju  to počeli še bolj brutalno zmanjševati pomen  narodno osvobodilnega boja, se moramo dobro misleči državljani z našimi aktivnostmi na spoštljiv in odgovoren način tem poskusom  zoperstavljati. 
Fran Saleški Finžgar duhovnik in pisatelj je zapisal : »Rajši so sprejeli orožje , obleko in denar  od okupatorjev za boj zoper brate Slovesne. To je v slovenski zgodovini najbridkejši črn madež, ki ga noben izgovor  ne more izbrisati…..«
In prav ti so odgovorni za  smrti več tisoč Slovencev. Kakršen koli mavzolej  jim postavijo njihovi grehi bodo ostali. 
Nikoli prav nikoli  ne bodo  izenačeni s tistimi, ki so dali svoja življenja za svobodno Slovenijo.
Spoštovani
Ostanite zdravi in pokončni državljani. 

